تورک دولتلر تشکیلاتی دولت باشلیغلری جلسه سی 11 نوامبر کونی اوزبیکستان نینگ سمرقند شهریده اوتکزیله دی.
تورک دولتلر تشکیلاتی تامانیدن بیریلگن بیاناتگه کوره، اوزبیکستان جمهور باشلیغی شوکت میرضیایف نینگ میزبانلیگیده اوتکزیله دیگن جلسه گه تورک دولتلر تشکیلاتی اعضاسی اولکه لر تورکیه، آذربایجان، قزاقستان و قرغزستان جمهور باشلیغلری قاله ویرسه کوزه تووچی دولت صفتیده ایسه هنگری باش وزیری قتنشه دی.
"تورک مدنیتی اوچون ینگی باسقیچ: مشترک رواجلنیش و تینچلیک سری" محتواسی بیلن بولیب اوته دیگن جلسه ده، تورک دولتلر تشکیلاتی نینگ کون ترتیبی تارتیشیله دی، رهبرلر بیر قطار قرار قبول قیلیب آله دی، اقتصاد، تجارت، ترانسپورت و باجخانه ساحه لریده گی تورک دولتلر تشکیلاتی پروژه لری بیلن تیگیشلی تورلی کیلیشوولر، رسمی حجتلر بوییچه قرار قبول قیلیب آلینه دی.
تورک دولتلر تشکیلاتی نینگ اینگ یوقاری پلاتفورمی بولمیش دولت باشلیغلری جلسه سیده رهبرلر، اعضا و کوزه تووچی دولتلر اورته سیده تورلی ساحه لرده گی همکارلیک نینگ مهم موضوعلرینی تیلگه آلیب منطقه و گلوبال مقیاسیده گی سیاسی و اقتصادی ینگیلیکلر حقیده فکر المه شووی عملگه آشیره دی.
خوددی جلسه بیلن تورک دولتلر تشکیلاتی باشقرووی تورکیه دن اوزبیکستان گه اوترکن، جلسه نینگ یاپیش پروگرامیده رهبرلر تورک دولتلر تشکیلاتی باشقروو ییتکچیلری تعیینلشی قاله ویرسه بیر قطار قرارلرنی اوز ایچی گه آلگن سمرقند بیلدیرووگه قول قویه دی.
تورک دولتلر تشکیلاتی تشقی ایشلر وزیرلری کینگشی، جلسه نینگ کون ترتیبیده گی مادده لر و دولت باشلیغلری قول قویه دیگن حجتلر اوستیده سونگگی فعالیتلرنی عملگه آشیریش اوچون ایرته گه سمرقندده اوچره شه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
